एनएसएस स्वयंसेवकों ने सीखा योग और ध्यान
उदयपुर| महाराणाप्रताप कृषि एवं प्रौद्योगिकी विश्वविद्यालय के संघटक मत्स्यकीय महाविद्यालय में चल रहे एनएसएस शिविर के तीसरे दिन शारीरिक स्वास्थ्य और ध्यान-योग के बारे में बताया गया। कार्यक्रम अधिकारी प्रो. बीके शर्मा ने बताया कि सुबह के प्रथम सत्र में आरएनटी आयुर्विज्ञान महाविद्यालय के वरिष्ठ चिकित्सक डॉ. तरुण व्यास ने विद्यार्थियों का हेल्थ चैकअप किया।
और शारीरिक स्वास्थ्य रहने के बारे में बताया। साथ ही स्वामी विवेकानंद केंद्र कन्याकुमारी की प्रशिक्षक हेमलता बोचिवाल ने पातंजलि के अष्टांग योग, ध्यान और योग की विवेचना पर विद्यार्थी के जीवन पर इसके सकारात्मक महत्व पर प्रकाश डाला। कार्यक्रम में नैतिक शिक्षा फोरम के समन्वयक प्रो. सुबोध शर्मा, सहायक प्राध्यापक डॉ. एमएल ओझा, बैंक आॅफ बड़ौदा के अधिकारी योगेश बोचिवाल आदि उपस्थित थे।
hin_Deva hin_Deva hin_Deva